Source: https://www.slov-lex.sk/pravne-predpisy/SK/ZZ/2011/409/20120101.html
Timestamp: 2019-08-19 18:53:17+00:00

Document:
409/2011 Z.z. - Zákon o niektorých opatreniach na ú... - SLOV-LEX
409/2011 Z.z./
409/2011 Z. z.
Časová verzia predpisu účinná od 01.01.2012 do 27.02.2018
práva a povinnosti osôb pri identifikácii environmentálnej záťaže,1)
spôsob určenia povinnej osoby na úseku environmentálnej záťaže (ďalej len „povinná osoba“),
práva a povinnosti pôvodcu environmentálnej záťaže (ďalej len „pôvodca“), povinnej osoby a ministerstva, ktorého pôsobnosť2) súvisí s činnosťou, ktorá viedla k vzniku environmentálnej záťaže (ďalej len „príslušné ministerstvo“),
pôsobnosť orgánov štátnej správy na úseku environmentálnej záťaže,
Identifikácia environmentálnej záťaže
Identifikácia environmentálnej záťaže je súbor činností, ktorých výsledkom je rozpoznanie environmentálnej záťaže. Súčasťou identifikácie environmentálnej záťaže je jej klasifikácia a vyplnenie registračného listu environmentálnej záťaže. Obsah registračného listu environmentálnej záťaže je uvedený v prílohe č. 1.
Klasifikácia environmentálnej záťaže je hodnotenie rizika environmentálnej záťaže, určovanie poradia environmentálnych záťaží z hľadiska ich predpokladaného rizika a z neho vyplývajúcej naliehavosti realizácie geologických prác.
Každý, kto má podozrenie o existencii environmentálnej záťaže, môže túto skutočnosť oznámiť Ministerstvu životného prostredia Slovenskej republiky (ďalej len „ministerstvo“) alebo krajskému úradu životného prostredia. Ak sa oznámenie vzťahuje na environmentálnu záťaž, ktorá už je zapísaná v informačnom systéme environmentálnych záťaží,3) ministerstvo alebo krajský úrad životného prostredia oboznámi o tejto skutočnosti osobu, ktorá podala oznámenie; ministerstvo k tejto environmentálnej záťaži už ďalej nevykonáva úkony podľa odsekov 5 až 8. Krajský úrad životného prostredia odošle oznámenia bezodkladne ministerstvu.
Oznámenie o existencii environmentálnej záťaže (ďalej len „oznámenie“) sa podáva v listinnej forme, elektronickej forme alebo ústne do zápisnice. Vzor oznámenia je uvedený v prílohe č. 2.
Ministerstvo preverí, či oznámenie spĺňa všetky ustanovené náležitosti. Ak je oznámenie neúplné, ministerstvo vyzve osobu, ktorá oznámenie podala, aby do 30 dní odo dňa doručenia výzvy oznámenie doplnila.
Ministerstvo najneskôr do 30 dní od obdržania úplného oznámenia alebo od obdržania doplnenia oznámenia podľa odseku 5, vykoná vlastné zisťovanie skutočností uvedených v oznámení a dostupných informácií na účel preverenia existencie environmentálnej záťaže, najmä preskúma dokumentáciu a vykoná miestnu obhliadku.
Ak ministerstvo zistí existenciu environmentálnej záťaže, vyplní registračný list environmentálnej záťaže a klasifikuje environmentálnu záťaž na základe kritérií uvedených v prílohe č. 3 ako environmentálnu záťaž s nízkou prioritou riešenia, environmentálnu záťaž so strednou prioritou riešenia alebo environmentálnu záťaž s vysokou prioritou riešenia.
Ministerstvo po ukončení identifikácie environmentálnej záťaže bezodkladne zabezpečí jej zápis do informačného systému environmentálnych záťaží, zašle informáciu o ukončení identifikácie environmentálnej záťaže na zápis do katastra nehnuteľností4) a oznámi ukončenie identifikácie environmentálnej záťaže do 15 dní od zápisu do katastra nehnuteľností vlastníkovi nehnuteľnosti, užívateľovi nehnuteľnosti, ak vlastník nehnuteľnosti nie je súčasne jeho užívateľom alebo správcovi nehnuteľnosti, na ktorej sa nachádza environmentálna záťaž a obci, v ktorej území sa nachádza environmentálna záťaž.
Ministerstvo môže zabezpečiť vykonávanie činností uvedených v odsekoch 5 až 8 prostredníctvom poverenej organizácie v zriaďovateľskej pôsobnosti ministerstva.
Pôvodca je každý, kto svojou činnosťou spôsobil environmentálnu záťaž, okrem prípadov, ak
sa štát zaviazal sanovať environmentálnu záťaž na základe zmluvy uzatvorenej pred účinnosťou tohto zákona alebo na základe rozhodnutia vlády Slovenskej republiky alebo
environmentálna záťaž vznikla v dôsledku ukladania odpadov, ktoré bolo v súlade s právoplatným povolením.
Pôvodca je povinný zabezpečiť vypracovanie a realizáciu plánu prác na odstránenie environmentálnej záťaže (ďalej len „plán prác“).
Pôvodca je povinný uhradiť všetky náklady súvisiace s vypracovaním a realizáciou plánu prác.
Ak pôvodca nezabezpečí vypracovanie a realizáciu plánu prác, príslušné ministerstvo zabezpečí tieto činnosti z verejných prostriedkov v prípade bezprostredného ohrozenia života alebo zdravia ľudí alebo životného prostredia, pričom nie sú dotknuté povinnosti pôvodcu. Pôvodca je povinný vynaložené finančné prostriedky uhradiť príslušnému ministerstvu v lehote najneskôr do jedného roka odo dňa nadobudnutia právoplatnosti rozhodnutia o ukončení realizácie plánu prác vydaného podľa § 9 ods. 3.
Ak pôvodca zanikol alebo zomrel, krajský úrad životného prostredia určí rozhodnutím za povinnú osobu právneho nástupca pôvodcu.
Na účely tohto zákona sa za právneho nástupcu pôvodcu nepovažuje dedič a osoba ustanovená v osobitnom predpise.5)
Ak pôvodca nie je známy alebo ak nemožno určiť povinnú osobu podľa odseku 1, krajský úrad životného prostredia určí za povinnú osobu vlastníka nehnuteľnosti, na ktorej sa nachádza environmentálna záťaž.
Za povinnú osobu nemožno určiť osobu, ktorá preukáže aspoň jednu z nasledujúcich skutočností:
vo vzťahu k environmentálnej záťaži boli vynaložené finančné prostriedky určené v zmluve uzatvorenej podľa osobitného predpisu6) na zlepšenie stavu zložiek životného prostredia; vynaložené finančné prostriedky sa preukazujú dokumentáciou7) o zlepšení stavu zložiek životného prostredia,
vo vzťahu k environmentálnej záťaži boli splnené všetky záväzky8) na zlepšenie stavu zložiek životného prostredia; splnené záväzky sa preukazujú dokumentáciou o zlepšení stavu zložiek životného prostredia,
štát sa zaviazal sanovať environmentálnu záťaž na základe zmluvy uzatvorenej pred účinnosťou tohto zákona alebo na základe rozhodnutia vlády Slovenskej republiky alebo
Za povinnú osobu nemožno určiť osobu, ktorá je vlastníkom nehnuteľnosti, na ktorej sa nachádza environmentálna záťaž, ak preukáže, že
nadobudla nehnuteľnosť na základe dedenia a zároveň nepokračovala v činnosti, ktorá viedla k vzniku environmentálnej záťaže,
po nadobudnutí nehnuteľnosti nepokračovala v činnosti, ktorá viedla k vzniku environmentálnej záťaže a v čase nadobudnutia nehnuteľnosti o environmentálnej záťaži nemohla vedieť alebo
po nadobudnutí nehnuteľnosti pokračovala v činnosti, ktorá viedla k vzniku environmentálnej záťaže, ale nepoškodzovala horninové prostredie, podzemnú vodu a pôdu9) alebo ľudské zdravie.
Na povinnú osobu a na príslušné ministerstvo sa vzťahujú povinnosti a postup podľa § 3 ods. 2 až 4.
Konanie o určení povinnej osoby začne krajský úrad životného prostredia
na návrh vlastníka, užívateľa alebo správcu nehnuteľnosti, na ktorej sa nachádza environmentálna záťaž, ministerstva alebo na základe oznámenia podľa § 7.
Návrh vlastníka, užívateľa alebo správcu nehnuteľnosti obsahuje
identifikačné údaje vlastníka, užívateľa alebo správcu nehnuteľnosti,
názov environmentálnej záťaže podľa registračného listu environmentálnej záťaže,
názov a kód katastrálneho územia podľa údajov z evidencie katastra nehnuteľností, názov a číselný kód obce, okresu a kraja, v ktorom sa environmentálna záťaž nachádza.
Rozhodnutie o určení povinnej osoby okrem všeobecných náležitostí obsahuje
názov a kód katastrálneho územia, názov a číselný kód obce, okresu a kraja, v ktorom sa environmentálna záťaž nachádza,
lehotu na predloženie návrhu plánu prác podľa § 8 ods. 1.
Právoplatné rozhodnutie o určení povinnej osoby zašle krajský úrad životného prostredia ministerstvu na účely aktualizácie údajov v informačnom systéme environmentálnych záťaží.9)
Krajský úrad životného prostredia zastaví konanie o určení povinnej osoby, ak povinnú osobu nemožno určiť a doručí rozhodnutie o zastavení konania ministerstvu na účely aktualizácie údajov v informačnom systéme environmentálnych záťaží.10)
Krajský úrad životného prostredia na základe oznámenia podľa § 7 zruší rozhodnutie o určení povinnej osoby a vydá nové rozhodnutie o určení povinnej osoby alebo konanie zastaví do 20 dní odo dňa doručenia oznámenia podľa § 7.
Ak nebolo možné určiť povinnú osobu, vláda Slovenskej republiky na návrh ministerstva rozhodne o tom, ktoré príslušné ministerstvo má zabezpečiť vykonanie povinností povinnej osoby podľa § 3 ods. 2 a 3.
Vláda Slovenskej republiky rozhodne na návrh ministerstva o tom, ktoré je príslušné ministerstvo podľa § 3 ods. 4.
Ak existuje viac pôvodcov jednej environmentálnej záťaže, plnia povinnosti podľa § 3 ods. 2 a 3 v rozsahu, v akom sa podieľali na vzniku environmentálnej záťaže. Ak nemožno určiť rozsah, v akom sa podieľali na vzniku environmentálnej záťaže, plnia tieto povinnosti spoločne a nerozdielne.10)
Ak je určených viac povinných osôb jednej environmentálnej záťaže, ktoré nie sú vlastníkmi nehnuteľnosti, na ktorej sa nachádza environmentálna záťaž, plnia povinnosti podľa § 3 ods. 2 a 3 spoločne a nerozdielne.
Ak je určených viac povinných osôb jednej environmentálnej záťaže, ktoré sú vlastníkmi nehnuteľnosti, na ktorej sa nachádza environmentálna záťaž, plnia povinnosti podľa § 3 ods. 2 a 3 podľa veľkosti spoluvlastníckeho podielu nehnuteľnosti, na ktorej sa environmentálna záťaž nachádza.
Ak je určených viac povinných osôb podľa § 4 ods. 1, pričom aspoň jedna z povinných osôb je vlastníkom alebo spoluvlastníkom nehnuteľnosti, na ktorej sa nachádza environmentálna záťaž a zároveň aspoň jedna z povinných osôb nie je vlastníkom ani spoluvlastníkom tejto nehnuteľnosti, plnia povinnosti podľa § 3 ods. 2 a 3 spoločne a nerozdielne.
V rozhodnutí o určení povinnej osoby sa vymedzí miera plnenia povinností jednotlivých povinných osôb podľa odsekov 2 až 4.
Ak je pôvodca alebo povinná osoba zároveň vlastníkom nehnuteľnosti, na ktorej sa nachádza environmentálna záťaž, môže previesť nehnuteľnosť na inú osobu až potom, ako zabezpečí vykonanie geologického prieskumu životného prostredia týkajúceho sa tejto nehnuteľnosti; súčasťou zmluvy o prevode nehnuteľnosti je záverečná správa geologickej úlohy, ktorou je geologický prieskum životného prostredia.11) Každý takýto prevod nehnuteľnosti je pôvodca alebo povinná osoba povinná písomne oznámiť krajskému úradu životného prostredia spolu so zaslaním zmluvy o prevode nehnuteľnosti.
Pôvodca, povinná osoba alebo príslušné ministerstvo sú povinní predložiť krajskému úradu životného prostredia na schválenie návrh plánu prác
s vysokou prioritou riešenia, ak ide o
pôvodcu, do jedného roka odo dňa nadobudnutia účinnosti zákona,
povinnú osobu, do jedného roka, od nadobudnutia právoplatnosti rozhodnutia o určení povinnej osoby,
príslušné ministerstvo, do jedného roka odo dňa rozhodnutia vlády Slovenskej republiky podľa § 5 ods. 7 alebo ods. 8,
so strednou prioritou riešenia alebo s nízkou prioritou riešenia, ak ide o
pôvodcu, do piatich rokov odo dňa nadobudnutia účinnosti zákona,
povinnú osobu, do piatich rokov, od nadobudnutia právoplatnosti rozhodnutia o určení povinnej osoby,
príslušné ministerstvo, do piatich rokov odo dňa rozhodnutia vlády Slovenskej republiky podľa § 5 ods. 7 alebo ods. 8.
V odôvodnených prípadoch, najmä ak ide o rozsiahle územie, na ktorom sa environmentálna záťaž nachádza, možno lehoty podľa odseku 1 primerane predĺžiť na základe súhlasu ministerstva.
Návrh plánu prác musí byť vypracovaný v súlade so Štátnym programom sanácie environmentálnych záťaží12) a s Vodným plánom Slovenska.13)
Návrh plánu prác obsahuje časové a vecné vymedzenie vykonávania geologického prieskumu životného prostredia,14) sanácie environmentálnej záťaže15) a monitorovania geologických faktorov životného prostredia,16) náklady potrebné na realizáciu plánu prác a náležitosti vymedzené v osobitnom predpise.17)
Krajský úrad životného prostredia pri schvaľovaní návrhu plánu prác zohľadní časový harmonogram vyplývajúci z osobitného predpisu.18) Krajský úrad životného prostredia vydá rozhodnutie o schválení návrhu plánu prác, ak tento obsahuje ustanovené náležitosti; v opačnom prípade vráti návrh plánu prác na dopracovanie. Lehota na dopracovanie návrhu plánu prác a jeho opätovné predloženie na schválenie je 30 dní.
Pôvodca, povinná osoba alebo príslušné ministerstvo sú povinní po schválení plánu prác zabezpečiť jeho realizáciu. Ak sa pri realizácii plánu prác zistí, že treba zvoliť iný postup, ako je uvedený v schválenom pláne prác alebo si realizácia plánu prác vyžiada neprimerané náklady, požiada pôvodca, povinná osoba alebo príslušné ministerstvo krajský úrad životného prostredia o schválenie zmeny plánu prác. Ustanovenie odseku 4 a 5 sa použije primerane.
Pôvodca, povinná osoba alebo príslušné ministerstvo sú povinní zabezpečiť aktualizáciu plánu prác každých šesť rokov až do doby ukončenia realizácie plánu prác a zohľadniť pri aktualizácii už vykonané geologické práce; po aktualizácii plánu prác požiadajú krajský úrad životného prostredia o vydanie rozhodnutia o schválení aktualizovaného plánu prác.
Právoplatné rozhodnutie o schválení plánu prác, právoplatné rozhodnutie o schválení aktualizovaného plánu prác a právoplatné rozhodnutie o schválení zmeny plánu prác zašle krajský úrad životného prostredia bezodkladne ministerstvu na účely aktualizácie údajov v informačnom systéme environmentálnych záťaží.
Krajský úrad životného prostredia kontroluje realizáciu plánu prác najmenej raz ročne; na účely výkonu kontroly je oprávnený vyžiadať si od kontrolovaného subjektu všetky podklady, informácie a vysvetlenia týkajúce sa realizácie plánu prác.
O ukončení realizácie plánu prác rozhoduje krajský úrad životného prostredia na základe žiadosti podanej pôvodcom, povinnou osobou alebo príslušným ministerstvom.
Pôvodca, povinná osoba alebo príslušné ministerstvo predloží k žiadosti o vydanie rozhodnutia o ukončení realizácie plánu prác krajskému úradu životného prostredia
záverečnú správu zo sanácie environmentálnej záťaže,19)
záverečnú správu z monitorovania geologických faktorov životného prostredia,20)
správu o dosiahnutí cieľov geologickej úlohy20) vypracovanú odborným geologickým dohľadom.21)
Krajský úrad životného prostredia vydá rozhodnutie o ukončení realizácie plánu prác, ak žiadosť obsahuje všetky náležitosti podľa odseku 2. Rozhodnutie o ukončení realizácie plánu prác obsahuje aj určenie podmienok monitorovania geologických faktorov životného prostredia22) a podmienok ďalšieho využitia nehnuteľnosti, ktorej sa environmentálna záťaž týka.
Právoplatné rozhodnutie o ukončení realizácie plánu prác zašle krajský úrad životného prostredia ministerstvu na účely aktualizácie údajov v informačnom systéme environmentálnych záťaží10) a na účely aktualizácie zápisu v katastri nehnuteľností.
Ministerstvo je ústredný orgán štátnej správy na úseku environmentálnej záťaže.
riadi a kontroluje výkon štátnej správy na úseku environmentálnej záťaže,
rozhoduje v správnom konaní v druhom stupni vo veciach, v ktorých v prvom stupni rozhodol krajský úrad životného prostredia,
rozhoduje o príslušnosti na konanie podľa tohto zákona, ak environmentálna záťaž presahuje územie obvodu viacerých krajov,
preveruje náležitosti oznámenia podľa § 2 ods. 5,
vykonáva zisťovanie skutočností uvedených v oznámení podľa § 2 ods. 6,
klasifikuje environmentálnu záťaž podľa § 2 ods. 7,
zabezpečuje zápis environmentálnej záťaže do informačného systému environmentálnych záťaží podľa § 2 ods. 8,
predkladá návrh na vykonanie záznamu v katastri nehnuteľností podľa § 2 ods. 8,
zabezpečuje výkon povinností pôvodcu podľa § 3 ods. 4,
zabezpečuje výkon povinností povinnej osoby podľa § 5 ods. 7 a 8, ak o tom rozhodne vláda Slovenskej republiky podľa § 5 ods. 8,
predkladá krajskému úradu životného prostredia návrh na začatie konania o určení povinnej osoby podľa § 5 ods. 1 písm. b),
predkladá návrh vláde Slovenskej republiky podľa § 5 ods. 7 a 8,
udeľuje súhlas s predĺžením lehoty podľa § 8 ods. 2,
vykonáva štátny dozor vo veciach týkajúcich sa environmentálnej záťaže (ďalej len „štátny dozor“) a ukladá nápravné opatrenia podľa § 15,
oznamuje začatie konania o uložení pokuty podľa § 17 ods. 8,
vydáva potvrdenia podľa § 19 ods. 3.
zasiela ministerstvu oznámenia podľa § 2 ods. 3,
rozhoduje o zrušení rozhodnutia o určení povinnej osoby podľa § 5 ods. 6,
rozhoduje o určení povinnej osoby podľa § 4 ods. 1 a 3 a § 5 ods. 6 a právoplatné rozhodnutie zasiela ministerstvu podľa § 5 ods. 4,
schvaľuje návrh plánu prác podľa § 8 ods. 5, zmenu plánu prác podľa § 8 ods. 6, aktualizovaný plán prác podľa § 8 ods. 7 a kontroluje jeho plnenie podľa § 8 ods. 9,
zasiela ministerstvu právoplatné rozhodnutie o schválení plánu prác, právoplatné rozhodnutie o schválení aktualizovaného plánu prác a právoplatné rozhodnutie o schválení zmeny plánu prác podľa § 8 ods. 8,
rozhoduje o ukončení realizácie plánu prác podľa § 9 ods. 1,
zasiela ministerstvu rozhodnutie o ukončení realizácie plánu prác podľa § 9 ods. 4,
vykonáva štátny dozor a ukladá nápravné opatrenia podľa § 15,
prejednáva priestupky a ukladá pokuty za priestupky podľa § 16.
oznamuje začatie konania o uložení pokuty podľa § 17 ods. 8.
Na konania podľa tohto zákona sa vzťahuje všeobecný predpis o správnom konaní,23) ak tento zákon neustanovuje inak.
Účastníkom konania o určení povinnej osoby podľa § 5, konania o schvaľovaní plánu prác podľa § 8 a konania o ukončení realizácie plánu prác podľa § 9 je
obec, v ktorej katastrálnom území sa nachádza environmentálna záťaž,
vlastník nehnuteľnosti, na ktorej sa nachádza environmentálna záťaž, užívateľ tejto nehnuteľnosti, ak vlastník nehnuteľnosti nie je súčasne jej užívateľom alebo správca tejto nehnuteľnosti,
vlastník nehnuteľností, ktorý môže byť dotknutý environmentálnou záťažou, plánom prác alebo realizáciou plánu prác,
združenie s právnou subjektivitou24) pôsobiace ku dňu podania písomného oznámenia podľa odseku 5 najmenej jeden rok na úseku ochrany životného prostredia alebo jeho zložiek, ak o to požiada.
Združenia s právnou subjektivitou podľa odseku 2 písm. d) majú právo byť účastníkom konania na základe písomnej žiadosti podanej po zverejnení výzvy podľa odseku 4.
V konaní podľa § 5, 8 a 9 správny orgán zverejní informáciu o začatí konania na svojom webovom sídle a na svojej úradnej tabuli najmenej na dobu 15 dní; súčasťou zverejnenia je výzva na prihlásenie sa za účastníka konania združeniam s právnou subjektivitou. Správny orgán zároveň požiada obec, ktorá je účastníkom konania, aby zverejnila tieto informácie na svojej úradnej tabuli a prípadne aj na svojom webovom sídle alebo iným v mieste obvyklým spôsobom; obec je povinná tieto informácie zverejniť.
Správny orgán v konaní podľa § 8 ods. 1 si vyžiada stanovisko dotknutého orgánu.25)
Správny orgán určí na vyjadrenie účastníkom konania lehotu, ktorá nesmie byť kratšia ako 30 dní odo dňa doručenia žiadosti.
Správny orgán môže na žiadosť účastníka konania predĺžiť určenú lehotu na vyjadrenie z dôvodu, ktorý mu bez vlastného zavinenia neumožnil v určenej lehote žiadosť náležite preskúmať a vyjadriť sa k nej. Predĺžením lehoty jednému účastníkovi sa predlžuje lehota všetkým účastníkom konania. O predĺžení lehoty správny orgán bezodkladne upovedomí ostatných účastníkov konania.
V konaní podľa § 8 a 9 správny orgán nariadi ústne pojednávanie po uplynutí lehoty na vyjadrenie účastníkov konania a zúčastnených osôb.
Osoby prizvané na ústne pojednávanie môžu svoje pripomienky uplatniť písomne najneskôr na ústnom pojednávaní; na neskôr uplatnené pripomienky sa neprihliada. Správny orgán musí na túto skutočnosť prizvané osoby vopred upozorniť.
Súčasťou konania o určení povinnej osoby podľa § 5 je miestna obhliadka a ústne pojednávanie.
Štátny dozor je zisťovanie, ako právnické osoby, fyzické osoby podnikatelia a fyzické osoby dodržiavajú ustanovenia tohto zákona a povinnosti vyplývajúce z rozhodnutí vydaných na základe tohto zákona.
Ak orgán štátneho dozoru zistí porušenie povinnosti alebo iný nedostatok v činnosti kontrolovaného, upozorní ho na to, a ak je to možné a účelné, uloží mu nápravné opatrenie a určí lehotu, v ktorej ho má vykonať. Ak kontrolovaný nevykoná v určenej lehote nápravné opatrenie alebo ak nápravné opatrenia nie je možné alebo účelné uložiť, orgán štátneho dozoru uloží kontrolovanému pokutu.
Osoba vykonávajúca štátny dozor je pri výkone tejto činnosti oprávnená
vstupovať na nehnuteľnosti kontrolovaného, na ktorých sa nachádza environmentálna záťaž,
nahliadať do prevádzkovej evidencie a dokladov kontrolovaného, týkajúcich sa environmentálnej záťaže,
zhotovovať fotodokumentáciu a video dokumentáciu týkajúcu sa environmentálnej záťaže,
požadovať potrebné údaje a vysvetlenia súvisiace s plnením úloh kontrolovaného podľa tohto zákona.
Osoba vykonávajúca štátny dozor sa pri výkone tejto činnosti preukazuje preukazom a poverením orgánu štátneho dozoru, ak sa nevyžaduje povolenie podľa osobitného predpisu.26)
Kontrolovaný je povinný osobám vykonávajúcim štátny dozor a prizvaným osobám umožniť výkon činností uvedený v odseku 3 a poskytnúť potrebné písomnosti, vysvetlenia a pravdivé a úplné informácie týkajúce sa environmentálnej záťaže.
Výkon štátneho dozoru uskutoční a dokončí ten orgán štátneho dozoru, ktorý uskutočnil prvý úkon výkonu štátneho dozoru; zároveň oznámi začatie výkonu štátneho dozoru ostatným orgánom štátneho dozoru.
Pri výkone štátneho dozoru sa postupuje podľa základných pravidiel kontrolnej činnosti.27)
Orgán štátneho dozoru o výkone štátneho dozoru informuje aspoň sedem dní vopred obec, v ktorej území sa nachádza environmentálna záťaž.
neumožní výkon činností uvedených v § 2 ods. 6 alebo vstup na nehnuteľnosť podľa § 18,
ako účastník konania o určení povinnej osoby podľa § 5 úmyselne uvedie nepravdivé údaje, ktoré môžu mať vplyv na určenie povinnej osoby podľa § 4,
ako pôvodca alebo povinná osoba prevedie nehnuteľnosť na inú osobu v rozpore s § 7 alebo neoznámi krajskému úradu životného prostredia prevod nehnuteľnosti podľa § 7,
ako pôvodca alebo povinná osoba nezabezpečí povinnosti podľa § 3 ods. 2,
ako pôvodca alebo povinná osoba neuhradí všetky náklady podľa § 3 ods. 3,
ako pôvodca alebo povinná osoba nepredloží na schválenie plán prác v lehotách podľa § 8 ods. 1,
ako pôvodca alebo povinná osoba nezabezpečí realizáciu plánu prác podľa § 8 ods. 6,
ako pôvodca alebo povinná osoba nepožiada o schválenie zmeny plánu prác podľa § 8 ods. 6,
ako pôvodca alebo povinná osoba nezabezpečí aktualizáciu plánu prác podľa § 8 ods. 7,
nesplní nápravné opatrenie uložené podľa § 15 ods. 2.
Za priestupky podľa odseku 1 písm. a) a j) orgán štátneho dozoru uloží pokutu od 100 eur do 1 500 eur.
Za priestupky podľa odseku 1 písm. d), f), h) a i) orgán štátneho dozoru uloží pokutu od 500 eur do 10 000 eur.
Za priestupky podľa odseku 1 písm. b), c), e) a g) orgán štátneho dozoru uloží pokutu od 700 eur do 20 000 eur.
Orgán štátneho dozoru pri určení výšky pokuty prihliada na závažnosť, spôsob, čas trvania a následky protiprávneho konania, na rozsah ohrozenia zdravia ľudí, životného prostredia a mieru ich poškodenia.
Priestupky podľa odseku 1 prejednáva krajský úrad životného prostredia.
Na priestupky a ich prejednávanie sa vzťahuje všeobecný predpis o priestupkoch.28)
Výnos pokút je príjmom Environmentálneho fondu.29)
Pokutu od 500 eur do 6 600 eur uloží orgán štátneho dozoru právnickej osobe alebo fyzickej osobe podnikateľovi, ktorá ako
vlastník, užívateľ alebo správca nehnuteľnosti neumožní výkon miestnej obhliadky podľa § 2 ods. 6,
kontrolovaný subjekt neumožní výkon štátneho dozoru alebo neposkytne štátnemu dozoru potrebné písomnosti, vysvetlenia a pravdivé a úplné informácie týkajúce sa environmentálnej záťaže podľa § 15 ods. 5.
Pokutu od 1 000 eur do 15 000 eur uloží orgán štátneho dozoru právnickej osobe alebo fyzickej osobe podnikateľovi, ktorá
ako pôvodca alebo povinná osoba nezabezpečí vypracovanie a realizáciu plánu prác podľa § 3 ods. 2,
ako pôvodca alebo povinná osoba neuhradí všetky náklady podľa § 3 ods. 3 a 4,
nevykoná nápravné opatrenie uložené podľa § 15 ods. 2.
Pokutu od 5 000 eur do 33 000 eur uloží orgán štátneho dozoru právnickej osobe alebo fyzickej osobe podnikateľovi, ktorá ako
povinná osoba nezabezpečí realizáciu plánu prác podľa § 8 ods. 6,
účastník konania o určení povinnej osoby podľa § 5 úmyselne uvedie nepravdivé údaje, ktoré môžu mať vplyv na určenie povinnej osoby,
pôvodca alebo povinná osoba prevedie nehnuteľnosť na inú osobu v rozpore s § 7 alebo neoznámi krajskému úradu prevod nehnuteľnosti podľa § 7.
Konanie o uložení pokuty právnickej osobe a fyzickej osobe podnikateľovi možno začať do jedného roka odo dňa, keď sa orgán štátneho dozoru dozvedel o porušení povinnosti, najneskôr však do desiatich rokov odo dňa, keď k porušeniu povinnosti došlo.
Orgán štátneho dozoru pri určení výšky pokuty prihliada na závažnosť, spôsob, čas trvania a následky protiprávneho konania a na rozsah ohrozenia zdravia ľudí, životného prostredia a mieru ich poškodenia.
Orgán štátneho dozoru môže v rozhodnutí o uložení pokuty podľa odsekov 1 až 3 povinnému súčasne uložiť, aby v určenej lehote vykonal nápravné opatrenie na odstránenie následkov protiprávneho konania, za ktoré mu bola pokuta uložená. Ak povinný v určenej lehote tieto opatrenia nevykoná, môže mu orgán štátneho dozoru uložiť ďalšiu pokutu až do dvojnásobku sumy ustanovenej v odsekoch 1 až 3.
Ak právnická osoba alebo fyzická osoba podnikateľ opätovne poruší počas jedného roka od právoplatnosti rozhodnutia o uložení pokuty podľa tohto zákona povinnosť, za ktorú mu bola pokuta uložená, orgán štátneho dozoru mu uloží ďalšiu pokutu až do dvojnásobku sumy ustanovenej v odsekoch 1 až 3.
Konanie o uložení pokuty uskutoční orgán štátneho dozoru, ktorý ako prvý zistil porušenie povinností, a bezodkladne oznámi začatie konania o uložení pokuty ostatným orgánom štátneho dozoru.
Výnos pokút je príjmom Environmentálneho fondu.30)
Orgán štátnej správy na úseku environmentálnej záťaže je oprávnený na účely vykonávania činností uvedených v § 2 ods. 6 až 8 a § 8 ods. 9 vstupovať na cudzie nehnuteľnosti; vstupovať na tieto nehnuteľnosti možno len v nevyhnutnom rozsahu a na nevyhnutne potrebný čas na základe predchádzajúceho oznámenia vlastníkovi pozemku, ktoré mu je doručené orgánom štátnej správy najmenej desať dní pred vstupom na pozemok.
Orgán štátnej správy na úseku environmentálnej záťaže vykonávajúci činnosti uvedené v § 2 ods. 6 až 8 a § 8 ods. 9 je povinný vopred dohodnúť s vlastníkom, užívateľom alebo správcom nehnuteľnosti rozsah, spôsob vykonávania a čas trvania týchto činností.
Vlastník, užívateľ alebo správca nehnuteľnosti a iné fyzické osoby, na nehnuteľnostiach ktorých sa vykonávajú vo verejnom záujme činnosti uvedené v § 2 ods. 6 a § 8 ods. 9, sú povinní strpieť vykonávanie týchto činností v nevyhnutnej miere a na nevyhnutne potrebný čas. Ak je vlastník alebo užívateľ nehnuteľnosti obmedzený v dôsledku výkonu činností uvedených v odseku 1 v obvyklom užívaní nehnuteľnosti, má právo na jednorazovú primeranú náhradu za nútené obmedzenie užívania nehnuteľnosti; toto právo zaniká, ak sa neuplatnilo v orgáne štátnej správy na úseku environmentálnej záťaže, ktorý zabezpečoval výkon týchto činností, do jedného roka odo dňa výkonu týchto činností.
Vstup do priestorov a objektov slúžiacich na prípravu na obranu a bezpečnosť štátu a na územia, v ktorých možno vydať územné rozhodnutie a stavebné povolenie len so súhlasom príslušných orgánov,30) upravujú osobitné predpisy.31)
Právne vzťahy a úkony vo veciach identifikácie environmentálnej záťaže, vypracovania a realizácie plánu prác začaté pred 1. januárom 2012 sa dokončia podľa doterajších predpisov.32)
Environmentálna záťaž identifikovaná, klasifikovaná a zapísaná poverenou organizáciou ministerstva do informačného systému environmentálnych záťaží pred 1. januárom 2012 sa považuje za identifikovanú environmentálnu záťaž podľa tohto zákona.
O sanácii environmentálnej záťaže,16) ktorá sa ukončila podľa doterajších predpisov,33) vydá ministerstvo potvrdenie na základe žiadosti podanej pôvodcom, povinnou osobou, vlastníkom nehnuteľnosti, na ktorej záťaž nachádza, alebo príslušným ministerstvom; po vydaní potvrdenia ministerstvo zabezpečí aktualizáciu údajov v informačnom systéme environmentálnych záťaží a v katastri nehnuteľností.
Vlastník nehnuteľnosti, na ktorej sa nachádza environmentálna záťaž, nemá právo na náhradu nákladov, ktoré preukázateľne vynaložil na činnosti súvisiace s realizáciou plánu prác podľa § 3 ods. 2 v dôsledku prítomnosti environmentálnej záťaže pred 1. januárom 2012 od pôvodcu, povinnej osoby alebo príslušného ministerstva.
Zákon Národnej rady Slovenskej republiky č. 145/1995 Z. z. o správnych poplatkoch v znení zákona Národnej rady Slovenskej republiky č. 123/1996 Z. z., zákona Národnej rady Slovenskej republiky č. 224/1996 Z. z., zákona č. 70/1997 Z. z., zákona č. 1/1998 Z. z., zákona č. 232/1999 Z. z., zákona č. 3/2000 Z. z., zákona č. 142/2000 Z. z., zákona č. 211/2000 Z. z., zákona č. 468/2000 Z. z., zákona č. 553/2001 Z. z., zákona č. 96/2002 Z. z., zákona č. 118/2002 Z. z., zákona č. 215/2002 Z. z., zákona č. 237/2002 Z. z., zákona č. 418/2002 Z. z., zákona č. 457/2002 Z. z., zákona č. 465/2002 Z. z., zákona č. 477/2002 Z. z., zákona č. 480/2002 Z. z., zákona č. 190/2003 Z. z., zákona č. 217/2003 Z. z., zákona č. 245/2003 Z. z., zákona č. 450/2003 Z. z., zákona č. 469/2003 Z. z., zákona č. 583/2003 Z. z., zákona č. 5/2004 Z. z., zákona č. 199/2004 Z. z., zákona č. 204/2004 Z. z., zákona č. 347/2004 Z. z., zákona č. 382/2004 Z. z., zákona č. 434/2004 Z. z., zákona č. 533/2004 Z. z., zákona č. 541/2004 Z. z., zákona č. 572/2004 Z. z., zákona č. 578/2004 Z. z., zákona č. 581/2004 Z. z., zákona č. 633/2004 Z. z., zákona č. 653/2004 Z. z., zákona č. 656/2004 Z., zákona č. 725/2004 Z. z., zákona č. 5/2005 Z. z., zákona č. 8/2005 Z. z., zákona č. 15/2005 Z. z., zákona č. 93/2005 Z. z., zákona č. 171/2005 Z. z., zákona č. 308/2005 Z. z., zákona č. 331/2005 Z. z., zákona č. 341/2005 Z. z., zákona č. 342/2005 Z. z., zákona č. 473/2005 Z. z., zákona č. 491/2005 Z. z., zákona č. 538/2005 Z. z., zákona č. 558/2005 Z. z., zákona č. 572/2005 Z. z., zákona č. 573/2005 Z. z., zákona č. 610/2005 Z. z., zákona č. 14/2006 Z. z., zákona č. 15/2006 Z. z., zákona č. 24/2006 Z. z., zákona č. 117/2006 Z. z., zákona č. 124/2006 Z. z., zákona č. 126/2006 Z. z., zákona č. 224/2006 Z. z., zákona č. 342/2006 Z. z., zákona č. 672/2006 Z. z., zákona č. 693/2006 Z. z., zákona č. 21/2007 Z. z., zákona č. 43/2007 Z. z., zákona č. 95/2007 Z. z., zákona č. 193/2007 Z. z., zákona č. 220/2007 Z. z., zákona č. 279/2007 Z. z., zákona č. 295/2007 Z. z., zákona č. 309/2007 Z. z., zákona č. 342/2007 Z. z., zákona č. 343/2007 Z. z., zákona č. 344/2007 Z. z., zákona č. 355/2007 Z. z., zákona č. 358/2007 Z. z., zákona č. 359/2007 Z. z., zákona č. 460/2007 Z. z., zákona č. 517/2007 Z. z., zákona č. 537/2007 Z. z., zákona č. 548/2007 Z. z., zákona č. 571/2007 Z. z., zákona č. 577/2007 Z. z., zákona č. 647/2007 Z. z., zákona č. 661/2007 Z. z., zákona č. 92/2008 Z. z., zákona č. 112/2008 Z. z., zákona č. 167/2008 Z. z., zákona č. 214/2008 Z. z., zákona č. 264/2008 Z. z., zákona č. 405/2008 Z. z., zákona č. 408/2008 Z. z., zákona č. 451/2008 Z. z., zákona č. 465/2008 Z. z., zákona č. 495/2008 Z. z., zákona č. 514/2008 Z. z., zákona č. 8/2009 Z. z., zákona č. 45/2009 Z. z., zákona č. 188/2009 Z. z., zákona č. 191/2009 Z. z., zákona č. 274/2009 Z. z., zákona č. 292/2009 Z. z., zákona č. 304/2009 Z. z., zákona č. 305/2009 Z. z., zákona č. 307/2009 Z. z., zákona č. 465/2009 Z. z., zákona č. 478/2009 Z. z., zákona č. 513/2009 Z. z., zákona č. 568/2009 Z. z., zákona č. 570/2009 Z. z., zákona č. 594/2009 Z. z., zákona č. 67/2010 Z. z., zákona č. 92/2010 Z. z., zákona č. 136/2010 Z. z., zákona č. 144/2010 Z. z., zákona č. 514/2010 Z. z., zákona č. 556/2010 Z. z., zákona č. 39/2011 Z. z., zákona č. 119/2011 Z. z., zákona č. 200/2011 Z. z., zákona č. 223/2011 Z. z., zákona č. 254/2011 Z. z., zákona č. 256/2011 Z. z., zákona č. 258/2011 Z. z., zákona č. 324/2011 Z. z., zákona č. 342/2011 Z. z., zákona č. 363/2011 Z. z., zákona č. 381/2011 Z. z., zákona č. 392/2011 Z. z., zákona č. 404/2011 Z. z. a zákona č. 405/2011 Z. z. sa dopĺňa takto:
„Položka 171p
a) Podanie žiadosti o schválenie návrhu plánu prác na odstránenie environmentálnej záťaže, schválenie zmeny plánu prác na odstránenie environmentálnej záťaže, alebo schválenie aktualizácie plánu prác na odstránenie environmentálnej záťaže39oa) ..... 33 eur
b) Podanie žiadosti o ukončenie realizácie plánu prác na odstránenie environmentálnej záťaže39ob) ..... 33 eur“.
„39oa)
§ 8 ods. 1, 6 a 7 zákona č. 409/2011 Z. z. o niektorých opatreniach na úseku environmentálnej záťaže a o zmene a doplnení niektorých zákonov.
39ob)
§ 9 ods. 1 zákona č. 409/2011 Z. z.“.
Zákon č. 587/2004 Z. z. o Environmentálnom fonde a o zmene a doplnení niektorých zákonov v znení zákona č. 277/2005 Z. z., zákona č. 276/2007 Z. z., zákona č. 661/2007 Z. z., zákona č. 514/2008 Z. z., zákona č. 160/2009 Z. z., zákona č. 286/2009 Z. z. a zákona č. 408/2011 Z. z. sa dopĺňa takto:
V § 4 ods. 1 písm. d) sa na konci pripájajú tieto slová: „alebo riešenia odstraňovania environmentálnych záťaží,9a)“.
§ 3 ods. 2 a 3 zákona č. 409/2001 Z. z. o niektorých opatreniach na úseku environmentálnej záťaže a o zmene a doplnení niektorých zákonov.“.
Prostriedky fondu na účely uvedené v odseku 4 písm. d) týkajúce sa environmentálnych záťaží sa každoročne poskytnú vo výške najmenej 10 % z príjmu fondu, pričom do toho príjmu sa nezapočítajú príjmy podľa osobitného predpisu.12a)“.
§ 9 ods. 5 a 10 a § 10 ods. 6 zákona č. 572/2004 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov.“.
V § 2 sa odsek 5 dopĺňa písmenom d), ktoré znie:
odborný geologický dohľad.“.
§ 2 odsek 7 znie:
Na výkon geologických prác uvedených v odseku 5 písm. b), c) a d) sa vyžaduje aspoň jedna z odborných spôsobilostí priznaná na geologické práce podľa § 9 ods. 2 písm. c), d) alebo písm. e).“.
§ 3 sa dopĺňa písmenom u), ktoré znie:
odborný geologický dohľad je kontrola vykonávania geologických prác uvedených v § 2 ods. 5 písm. b) a c) nezávislou fyzickou osobou podnikateľom alebo právnickou osobou, ktorá má geologické oprávnenie na vykonávanie geologických prác podľa § 2 ods. 5 písm. b) a c).“.
Objednávateľ geologickej úlohy na vykonávanie geologických prác podľa § 2 ods. 5 písm. b) a c) zabezpečí odborný geologický dohľad.“.
Osoba vykonávajúca odborný geologický dohľad vypracúva správy o priebehu vykonávania geologickej úlohy a po ukončení geologickej úlohy vypracúva správu o dosiahnutí cieľov geologickej úlohy, ktorú odovzdáva objednávateľovi.“.
V § 18 ods. 2 sa za slovo „celku“ vkladá čiarka a slová „záverečnú správu s analýzou rizika znečisteného územia“.
Príloha č. 1 k zákonu č. 409/2011 Z. z.
OBSAH REGISTRAČNÉHO LISTU ENVINROMENTÁLNEJ ZÁŤAŽE
Príloha č. 2 k zákonu č. 409/2011 Z. z.
(druhá strana listu „Oznámenie o existencii environmentálnej záťaže“)
Zdrojom znečistenia je miesto alebo priestor, v ktorom dochádzalo alebo dochádza k prieniku znečisťujúcich látok do jednotlivých zložiek životného prostredia.
Za zdroje znečistenia sa považujú najmä
nevyhovujúce skládky odpadov,
nevyhovujúce sklady chemikálií,
priemyselné prevádzky a areály,
poľnohospodárske areály,
vojenské areály,
súčasti železničnej infraštruktúry – depá železničných koľajových vozidiel, železničné stanice, trakčné napájacie stanice,
čerpacie stanice pohonných hmôt a produktovody,
banské a úpravárenské areály,
iné prevádzky a areály.
Ohniskom znečistenia je priestor, v ktorom došlo k primárnemu alebo sekundárnemu nahromadeniu znečisťujúcich látok v horninovom prostredí.
Indíciami znečistenia sú:
prítomnosť zdrojov znečistenia uvedené v odseku 2,
záznamy orgánov štátnej správy alebo samosprávy o znečistení zložiek životného prostredia a/alebo o nevhodnom nakladaní so znečisťujúcimi látkami,
archívne informácie o znečistení získané geologickými prácami,
údaje z vybraných environmentálnych databáz.
Pozorovanými prejavmi sú poškodenia krajiny, napríklad zmena vegetácie, uhynuté organizmy, zápach, prítomnosť cudzorodých látok, prítomnosť olejových škvŕn v studniach a pod.
Príloha č. 3 k zákonu č. 409/2011 Z. z.
§ 3 písm. s) zákona č. 569/2007 Z. z. o geologických prácach (geologický zákon) v znení zákona č. 384/2009 Z. z.
§ 6 až 18 zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov.
§ 20a ods. 1 zákona č. 569/2007 Z. z. v znení zákona č. 384/2009 Z. z.
§ 39 zákona Národnej rady Slovenskej republiky č.162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov.
§ 4 zákona č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov.
§ 2 zákona Národnej rady Slovenskej republiky č. 282/1993 Z. z. o zmiernení niektorých majetkových krívd spôsobených cirkvám a náboženským spoločnostiam v znení zákona č. 97/2002 Z. z.
§ 2 zákona č. 503/2003 Z. z. o navrátení vlastníctva k pozemkom a o zmene a doplnení zákona Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov.
§ 2 ods. 2 zákona č. 161/2005 Z. z. o navrátení vlastníctva k nehnuteľným veciam cirkvám a náboženským spoločnostiam a prechode vlastníctva k niektorým nehnuteľnostiam.
§ 14 ods. 1 zákona č. 92/1991 Zb. o podmienkach prevodu majetku štátu na iné osoby v znení neskorších predpisov.
Napríklad § 16 zákona č. 569/2007 Z. z. v znení neskorších predpisov, § 76 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.
§ 6a a 15 zákona č. 92/1991 Zb. v znení neskorších predpisov.
§ 20a zákona č. 569/2007 Z. z. v znení zákona č. 384/2009 Z. z.
§ 438 a 439 Občianskeho zákonníka.
§ 16 ods. 5 zákona č. 569/2007 Z. z. v znení neskorších predpisov.
§ 20a ods. 4 a 5 zákona č. 569/2007 Z. z. v znení zákona č. 384/2009 Z. z.
§ 14 zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení zákona č. 384/2009 Z. z.
§ 2 ods. 3 písm. d) zákona č. 569/2007 Z. z.
§ 2 ods. 5 písm. c) zákona č. 569/2007 Z. z. v znení zákona č. 384/2009 Z. z.
§ 2 ods. 5 písm. a) zákona č. 569/2007 Z. z.
§ 12, 14 a 16 zákona č. 569/2007 Z. z. v znení neskorších predpisov.
§ 16 zákona č. 364/2004 Z. z. v znení zákona č. 384/2009 Z. z.
§ 16 zákona č. 569/2007 Z. z. v znení neskorších predpisov.
§ 16 ods. 7 zákona č. 569/2007 Z. z. v znení zákona č. 409/2011 Z. z.
§ 3 písm. u) zákona č. 569/2007 Z. z. v znení zákona č. 409/2011 Z. z.
§ 3 písm. i) zákona č. 569/2007 Z. z.
Napríklad § 18 ods. 2 písm. a), b) a d) Občianskeho zákonníka, zákon č. 83/1990 Zb. o združovaní občanov v znení neskorších predpisov.
Napríklad § 16 ods. 2 zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov, § 9 ods. 2 zákona č. 543/2002 Z. z. o ochrane prírody a krajiny v znení neskorších predpisov, § 73 ods. 19 zákona č. 364/2004 Z. z. v znení zákona č. 359/2007 Z. z.
§ 9 ods. 2 zákona č. 281/1997 Z. z. o vojenských obvodoch a zákon, ktorým sa mení zákon Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov.
Zákon Národnej rady Slovenskej republiky č. 10/ 1996 Z. z. o kontrole v štátnej správe v znení neskorších predpisov.
§ 120, 121, l25 a § 139b ods. 9 zákona č. 50/1976 Zb. v znení neskorších predpisov.
Napríklad zákon č. 281/1997 Z. z., zákon č. 319/2002 Z. z. o obrane Slovenskej republiky v znení neskorších predpisov, zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov.
§ 2 Identifikácia environmentálnej záťaže
§ 3 Pôvodca
§ 4 Určenie povinnej osoby
§ 5 Konanie o určení povinnej osoby
§ 6 Rozsah plnenia povinností pôvodcov a povinných osôb
§ 7 Obmedzenie prevodu nehnuteľnosti a vlastníckeho práva
§ 8 Plán prác
§ 9 Ukončenie realizácie plánu prác
§ 10 Orgány štátnej správy na úseku environmentálnej záťaže
§ 11 Ministerstvo
§ 12 Krajský úrad životného prostredia
§ 13 Inšpekcia
§ 18 Vstup na cudzie nehnuteľnosti
Číslo: 409/2011 Z. z.
Názov: Zákon o niektorých opatreniach na úseku environmentálnej záťaže a o zmene a doplnení niektorých zákonov
Dátum vyhlásenia: 24.11.2011
Dátum účinnosti do: 27.02.2018
Nachádza sa v čiastke: 127/2011
2. 01.01.2012 - 27.02.2018
3. 28.02.2018 - 49/2018 Z. z.

References: § 9
 § 3
 § 7
 § 8
 § 7
 § 7
 § 3
 § 3
 § 3
 § 3
 § 3
 § 4
 § 3
 § 5
 § 5
 § 2
 § 2
 § 2
 § 2
 § 2
 § 3
 § 5
 § 5
 § 5
 § 5
 § 8
 § 15
 § 17
 § 19
 § 2
 § 5
 § 4
 § 5
 § 5
 § 8
 § 8
 § 8
 § 8
 § 8
 § 9
 § 9
 § 15
 § 16
 § 17
 § 5
 § 8
 § 9
 § 5
 § 8
 § 8
 § 5
 § 2
 § 18
 § 5
 § 4
 § 7
 § 7
 § 3
 § 3
 § 8
 § 8
 § 8
 § 8
 § 15
 § 2
 § 15
 § 3
 § 3
 § 15
 § 8
 § 5
 § 7
 § 7
 § 2
 § 8
 § 2
 § 8
 § 2
 § 8
 § 3

§ 8

§ 9
 § 4

§ 3

§ 9
 § 10
 § 2

§ 2
 § 9

§ 3
 § 2
 § 2
 § 2
 § 18

§ 3

§ 6

§ 20

§ 39

§ 4

§ 2

§ 2

§ 2

§ 14
 § 16
 § 76

§ 6

§ 20

§ 438

§ 16

§ 20

§ 14

§ 2

§ 2

§ 2

§ 12

§ 16

§ 16

§ 16

§ 3

§ 3
 § 18
 § 16
 § 9
 § 73

§ 9

§ 120
 § 139

§ 2

§ 3

§ 4

§ 5

§ 6

§ 7

§ 8

§ 9

§ 10

§ 11

§ 12

§ 13

§ 18